ාවේදියාගේ භුමිකාව නම් මහජනයා හා ප්‍රතිපත්ති සම්පාදකයන් අතර මැදිහත් කරුවෙකු ලෙස කටයුතු කිරීම බවය. ප්‍රභූන් කතා කරන විට පත්‍රකලාවේදින් ඒවා අසා වාර්තා කොට මහජනයාට ලබා දේ. ඔහුගේ හේතුව වූයේ නූතන සමාජය තුළ ගොඩනැගෙන සංකිර්ණ තොරතුරු පද්ධතිය බිද දැමීමට මහජනයාට නොහැකි බැවින් ඔවුන් සදහා අතර මැදියෙකු අවශ්‍ය බවය. සංකිර්ණ දේශපාලන කරුණු වටහා ගැනිමට තරම් ජනයා බුද්ධිමත් නැත.එදිනෙදා වැඩ කටයුතු නිසා සංකිර්ණ පොදු ජන ප්‍රතිපත්ති පිළිබදව ඔවුන් එතරම් නොතකයි. ප්‍රභූන්ගේ තීරණ සරල කොට දැක්වීම සදහා මහජනයාට කිසිවෙකු අවශ්‍යය. එය පත්‍රකලාවේදින්ගේ භූමිකාවය. ප්‍රභුන්ගේ තීරණ පිළිබඳව ජනතාවට බලපෑම් කරන්නේ මැතිවරණ හරහාය. ඒ වන තෙක් ප්‍රභූන් සමාජය පාලනය කර ගෙන යනු ඇත. පත්‍රකලාවේදියාගේ භූමිකාව වන්නේ ප්‍රභූන්ගේ කටයුතු පිළිබඳව ජනතාවට දැනුම් දීමය. එසේ නමුත් අවසාන තීරණය ඇත්තේ ජනතාව අතය. මේ අනුව බලය නමැති දම්වැලේ අවසාන පුරුක් වන්නේ මහජනයාය.          අනෙක් අතට  ඩිවී විශ්වාස කළේ ජනතාවට ප්‍රභුන්ගේ ක්‍රියා වටහා ගැනිමට හැකියාව ඇති අතර සාකච්ඡා වලින් පසු තීරණ ගත යුත්තේ ද මහජනයා බවයි. කරුණු හොදින් පරීක්ෂා කළ පසු හොදම අදහස් මතු වනු ඇතය